Document ID: /roh_data/filtered/swiss_laws_in_ROHinterleaved.jsonl.gz/36034

This text was translated from EN into Rumantsch Grischun.

(Art. 17 para. 2 FoIA) The authority shall waive fees where the cost of collecting them would exceed the fee amount. Fees of less than 100 francs shall not be charged. Costs which result exclusively from meeting the special needs of disabled persons are not factored into the calculation of fees. The authority may waive or reduce fees where it denies an application for access or only grants partial access. If the authority charges a fee for an application for access made by a journalist, it shall reduce this fee by 50 per cent. Amended by No I of the O of 29 Sept. 2023, in force since 1 Nov. 2023 (AS 2023 585). Inserted by No I of the O of 25 June 2014 (AS 2014 2169). Amended by No I of the O of 29 Sept. 2023, in force since 1 Nov. 2023 (AS 2023 585).

(art. 17 al. 2 LTrans) L’autoritad renunzia d’incassar taxas, sch’ils custs per incassar las taxas surpassan l’import da las taxas sco talas. Taxas da main che 100 francs na vegnan betg facturadas. Ils custs che resultan exclusivamain dals basegns spezials da las persunas cun impediments na vegnan betg resguardads per fixar las taxas. L’autoritad po renunziar d’incassar taxas u po reducir las taxas, sch’ella refusa l’access u al conceda mo parzialmain. Sche l’autoritad incassescha ina taxa per ina dumonda d’access fatga da collavuraturs dals meds da massa, reducescha ella questa taxa per 50 pertschient. Versiun tenor la cifra I da l’O dals 29 da sett. 2023, en vigur dapi il 1. da nov. 2023 (AS 2023 585). Integrà tras la cifra I da l’O dals 25 da zer. 2014 (AS 2014 2169). Versiun tenor la cifra I da l’O dals 29 da sett. 2023, en vigur dapi il 1. da nov. 2023 (AS 2023 585).